Kapulauan Solomon

Kapulauan Solomon, atau Solomon sajo,John Prados, Islands of Destiny, Dutton Caliber, 2012, p,20 and passim adolah sabuah nagara nan tadiri dari anam pulau gadang jo labiah dari 900 pulau ketek di Melanesia, bagian dari Oseania, di timur Australia. Babatehan lansuang jo Papua Nugini di barat, Australia di barat daya, Kaledonia Baru jo Vanuatu di tenggara, Fiji, Wallis jo Futuna, jo Tuvalu di timur, sarato Nauru jo Federasi Mikronesia di utara. Nagara ko punyo laweh 28.896 kilometer persegi (11.157 mil persegi). Ibu kota jo kota tagadangnyo iolah Honiara nan talatak di pulau Guadalkanal.

Politik nagara ko balansuang dalam karangko monarki konstitusional perwakilan parlementer nan demokratis, jo sistem multi partai. Kapalo nagaranyo iolah Rajo atau Ratu nan diwakian dek Gubernur Jenderal, sarato kapalo pamarentahan dipimpin dek Pardana Mantari. Badan legislatifnyo Parlemen Nasional nan tadiri dari 50 anggota, dipiliah untuak maso jabatan ampek tahun di daerah pamilihan ciek kursi. Peradilan independen dari eksekutif jo legislatif, namun hakimnyo banyak nan dari lua, tautamo hakim pengadilan banding."Judicial System of Solomon Islands" , Commonwealth Governance

Pado tahun 2021, dipakiroan panduduak Solomon bajumlah 707.851 jiwa, manurun dibandiangan pado hasia sensus 2019 nan bajumlah 721.455 jiwa. Mayoritas dari etnis Melanesia (95,3%). Polinesia (3,1%) jo Mikronesia (1,2%) adolah duo kalompok pantiang lainnyo.CIA World Factbook. Country profile: Solomon Islands . Retrieved 21 October 2006. Ado pulo babarapo ribu urang Eropa jo Cino.Spiller, Penny: "Riots highlight Chinese tensions ", BBC News, Friday, 21 April 2006, 18:57 GMT Sabagian gadang dari panduduaknyo manganuik agamo Kristen, utamonyo Anglikan.

 Rujuakan 

Kategori:Nagara di Oseania